Suomen itsenäisyyden juhlarahasto järjestää Gesundheit 2013 –kilpailun, jossa etsitään hieman erilaista peli-ideaa. Tavoitteena on näet tehdä peli, jolla pelastetaan suomalaisen katajaisen kansan terveys.

Millainen peli saisi suomalaiset innostumaan liikunnasta, hyvästä ruokavaliosta tai terveistä elämäntavoista? Voisiko sähköisen pelin tai helppokäyttöisen sovelluksen avulla ehkäistä joitakin sairauksia ja edistää terveyttä?

Jos uskot että voi, osallistu Sitran järjestämään Gesundheit 2013 -terveyspelikilpailuun. Kilpailun tavoitteena on synnyttää hauskoja ja koukuttavia suomalaisia terveysaiheisia pelejä ja sovelluksia. Pelin tai peli-idean pitää liittyä terveyskasvatukseen, terveyden edistämiseen tai hyvinvointiin. Peli saa olla selain- tai mobiilipohjainen. Pelin on pohjauduttava lääketieteelliseen tietoon.